Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 117/12/6603	Brezno, 23.8.2012
EEČ : 2-46-72-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Brezno
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 321,48 € 
b.	Peňažná suma určená na všeobecne prospešné účely: 50,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OR PZ v Brezne pod spisovou značkou ORP-88/BR-BR-2012.
V dobe od 08.06.2011 do 30.01.2012 v Brezne, na ulici XXXXX v mieste svojho trvalého bydliska v rodinnom dome z odberného miesta zemného plynu č. XXXXX neoprávnene odobrala 2.111 mł zemného plynu napriek tomu, že dodávateľom plynu bolo dňa 07.10.2009 odstúpené od zmluvy o dodávke plynu, o čom obvinená mala vedomosť, čím spôsobila pre spoločnosť SPP - distribúcia, a.s. so sídlom XXXXX, XXXXX, IČO: XXXXX škodu vo výške 1.321,48 €, 

Odôvodnenie: 
Poverený policajt OO PZ v Brezne uznesením č. ORP-88/BR-BR-2012 zo dňa 28.02.2012 podľa § 199 ods. 1 Tr. por. začal trestné stíhanie a uznesením č. ORP-88/BR-BR-2012 zo dňa 16.04.2012 v spojení s opravným uznesením č. ORP-88/BR-BR-2012 zo dňa 19.04.2012 podľa § 206 ods. 1 Tr. por. vzniesol obvinenie XXXXX pre prečin krádeže podľa § 212 ods. 2 písm. e) Tr. zák. na tom skutkovom základe, ako je uvedené vo výrokovej časti tohto rozhodnutia. 

Dňa 07.06.2012 bol Okresnej prokuratúre v Brezne v uvedenej trestnej veci doručený návrh povereného policajta OO PZ v Brezne na podanie obžaloby. 

Vykonaným dokazovaním v prípravnom konaní bolo preukázané, že obvinená svojim konaním naplnila všetky zákonné znaky skutkovej podstaty prečinu krádeže podľa § 212 ods. 2 písm. e) Tr. zákona.

Z preskúmania spisového materiálu vyplýva, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená sa v priebehu prípravného konania ku spáchaniu skutku priznala. Uviedla, že neoprávnene odoberala zemný plyn a tento neoprávnený odber jej bol zistený pracovníkom plynárne. Dňa 14.03.2012 uhradila bankovým prevodom na účet plynární sumu vo výške 39,83 € a dňa 24.04.2012 sumu vo výške 1.281,65 €, čím si splnila svoj dlh voči SPP - distribúcia a.s. Splnomocnený zástupca poškodeného uviedol, že XXXXX splnila celý svoj dlh za neoprávnený odber zemného plynu. 

Vzhľadom na vyššie uvedené skutočnosti bola vec dňa 18.06.2012 so súhlasom prokurátorky predložená probačnému a mediačnému úradníkovi Okresného súdu v Brezne na vykonanie mediácie. 

Zo správy probačnej a mediačnej úradníčky Okresného súdu v Brezne zo dňa 16.08.2012 o výsledku mediácie vyplýva, že obvinená v rámci mediácie vyhlásila, že spáchala skutok, pre ktorý je stíhaná, a že ju mrzí, čo sa stalo. Svoje konanie oľutovala. Obvinená zároveň vyhlásila, že škodu uhradila v plnej výške v dvoch splátkach, a to dňa 14.03.2012, kedy zaplatila sumu 39,83 € a dňa 24.04.2012 sumu 1.281,65 €. Svedok-poškodený sa v priebehu mediácie vyjadril, že s uzavretím zmieru súhlasí a škoda spôsobená neoprávneným odberom obvinenou ich spoločnosti bola uhradená v plnej výške. Obvinená dňa 18.07.2012 poukázala na účet prokuratúry č. 7000165 659/8180, VS: 11712 sumu 50 € určenú na všeobecne prospešné účely, z ktorej 100 %, t.j. 50 € je určených na peňažnú pomoc obetiam trestnej činnosti. Následne bol dňa 18.07.2012 pred probačnou a mediačnou úradníčkou Okresného súdu v Brezne uzatvorený zmier medzi obvinenou XXXXX a splnomocneným zástupcom poškodenej spo. SPP - distribúcia, a.s. XXXXX, XXXXX 26 XXXXX, riaditeľom sekcie distribučných služieb. 

Obvinená XXXXX je zamestnaná na dohodu, doposiaľ sa dopustila jedného priestupku proti bezpečnosti a plynulosti cestnej premávky v roku 2010 a jedenkrát bola súdom trestaná v roku 2012 za prečin krádeže podľa § 212 ods. 2 písm. e) Tr. zákona.   

Nakoľko obvinená a poškodený uzavreli zmier, súhlasili s jeho schválením, obvinená vyhlásila, že spáchala skutok, pre ktorý je stíhaná a vyhlásenie urobila slobodne, vážne a určito, nahradila škodu spôsobenú trestným činom v plnom rozsahu a zároveň zložila na účet prokuratúry sumu určenú na všeobecne prospešné účely, ktorá nie je zrejme neprimeraná závažnosti spáchanej trestnej činnosti a tiež vzhľadom na povahu a závažnosť spáchaného činu, na osobu obvinenej a jej osobné a majetkové pomery možno konštatovať, že v danom prípade boli splnené všetky zákonné podmienky ustanovenia § 220 ods. 1 Tr. por. 

Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Kupcová
prokurátorka